GiliGold/VAD_KnessetCorpus huggingface dataset:
<לימור תוסיה כהן: אני חוזרת בי מההערה שהערתי קודם.
שולי מועלם-רפאלי: נהיה יותר רגועים.
אלי אלאלוף: הוא חייב להיות כפוף למנכ"ל?
<לימור תוסיה כהן: המבקר הפנימי?
<לימור תוסיה כהן: כך זה מקובל.
<לימור תוסיה כהן: המבקר הפנימי הוא בעצם מתמנה על ידי מנכ"ל.
<לימור תוסיה כהן: הוא חלק המערך הניהולי.
אלי אלאלוף: איפה העצמאות המקצועית שלו?
<לימור תוסיה כהן: לכן בעצם יש כאן את הסינרגיה הזאת בין ועדת הביקורת שהוא מדווח לה והיא זו שמקיימת את הדיון המעמיק ובעלת האמצעים להשפיע.
אלי אלאלוף: אני מכיר לפחות מוסד אקדמי אחד בו מבקר הפנים בכלל לא כפוף למנכ"ל האוניברסיטה.
אלי אלאלוף: זה לא נראה לי סביר וגם לא הגיוני שהוא יהיה כפוף למנכ"ל שמינה אותו.
אלי אלאלוף: אני חושב שברגע שיש ועדת ביקורת, הוא כפוף לוועדת הביקורת.
איציק שמולי: בוא ניקח דוגמה קונקרטית.
איציק שמולי: נגיד וגילו איזשהו ליקוי כלשהו.
איציק שמולי: האם המבקר מעביר את המלצותיו למועצה ובזה הסתיימה ותמה אחריותו?
<לימור תוסיה כהן: לוועדת הביקורת.
איציק שמולי: האם יש עליו איזושהי חובה במידה ומדובר במשהו פלילי להעביר את זה הלאה למשטרה?
יעל גרמן: חייבים.
יעל גרמן: ברגע שזה פלילי, הוא לא יכול אפילו לגעת בזה.
איציק שמולי: האם יש לו שיקול דעת או לא?
איציק שמולי: האם הוא יכול לא לדווח?
אלי אלאלוף: גם אתה כאזרח, אם אתה יודע, אתה חייב לדווח למשטרה על כל דבר.
אלי אלאלוף: אני חושב שהכפיפות למנכ"ל התאגיד היא לא נכונה.
אלי אלאלוף: תבדקו אם זה כך.
<לימור תוסיה כהן: זה המודל המקובל.
<לימור תוסיה כהן: כך זה עובד.
<לימור תוסיה כהן: יש ועדת ביקורת, יש את המבקר הפנימי.
<לימור תוסיה כהן: ועדת הביקורת מתמנה על ידי האסיפה הכללית מקרב המועצה או הדירקטוריון, לעומתה המבקר הפנימי מתמנה על ידי המנכ"ל, הוא זרועו ויש לו את היכולת להגיע.
אלי אלאלוף: זה ממש לא נראה לי.
יעל גרמן: אדוני היושב ראש, אני רוצה דווקא להגן על העמדה שמביעה לימור.
יעל גרמן: מבקר פנים הוא למעשה עוד זרוע ניהולית או עוד אמצעי לניהול המערכת.
יעל גרמן: אין הכוונה למצוא מה שנקרא עניינים פליליים.
יעל גרמן: הכוונה היא באמת להאיר את חוסר היעילות של הגוף.
יעל גרמן: אין הכוונה למצוא רמאים או גנבים.
יעל גרמן: אם יש רמאים וגנבים, זה לא עניינו של המבקר אלא זה עניינה של המשטרה.
יעל גרמן: לכן רואים את המבקר הפנימי ככפוף למנכ"ל, כדי שלמנכ"ל תהיה עוד זרוע ניהולית או עוד אמצעי לנהל.
איציק שמולי: אותי מה שמטריד זה לא המבקר אלא העובדה שרשום כאן בצורה מפורשת שדוחות הביקורת עוברים לאישור המועצה בצירוף הערות והמלצות וכאן כאילו בא לציון גואל.
איציק שמולי: למה זה מפריע לי?
איציק שמולי: בגלל אותו הסדר שאת מדברת עליו שקיים בחברות הממשלתיות שוועדת הביקורת ממונה מתוך המועצה.
איציק שמולי: אולי זה תרחיש היפותטי, אבל אני חושש מאווירת קומבייה כזאת שיהיה איזשהו ליקוי חמור באחד האזורים בארץ ואחד ישמור על השני, לא במקרה של המבקר אלא במקרה של ועדת הביקורת.
איציק שמולי: אתם יודעים מה, אפילו לא משהו פלילי אלא משהו שהוא חמור מבחינת הסכנה לביטחון הציבור אבל זה יעלה למועצה, זה יידון במועצה ושם זה ייגמר.
<לימור תוסיה כהן: זה יעלה למועצה, שם יש את נציגי הציבור שהם הם ועדת הביקורת.
<לימור תוסיה כהן: אני מאמינה שזה ימצא גם את הדרך לצאת החוצה אם הליקוי יהיה כל כך חמור והמועצה לא מטפלת בו.
<לימור תוסיה כהן: צריך לזכור שחברי המועצה יש להם את חובות האמונים וחובות הזהירות כלפי התאגיד וחובתם לפעול להשגת תכליותיו של התאגיד שגם הן נקבעו בחוק.
<לימור תוסיה כהן: לכן התרחיש הזה, אף שהוא אולי חלילה יכול להתקיים, אנחנו מקווים שהוא לא.
אלי אלאלוף: אני מבקש שתבדקו את הנושא של הכפיפות.
אלי אלאלוף: לא אכפת לי שימונה על ידי מנכ"ל אבל אחר כך הכפיפות, לדווח גם למנכ"ל אבל שיהיה לו חופש פעולה וחופש הפעולה לא יהיה אם הוא יהיה כפוף ישירות למנכ"ל.
אלי אלאלוף: ניהלתי לא גוף אחד, גם כמנכ"ל, ואף פעם לא רציתי שהמבקר יהיה כפוף אלי.
אלי אלאלוף: אני אעסיק אותו בכל מיני שטויות והוא לא יוכל למלא את לתפקידו האמיתי.
אלי אלאלוף: אני יכול לבלום אותו במשימות שוליות והוא לא יכול למלא את תפקידו.
אלי אלאלוף: אני מאוד ממליץ שלא תהיה כפיפות בלעדית למנכ"ל.
יעל גרמן: יש לי שתי שאלות קצרות.
יעל גרמן: אנחנו קיבלנו כאן כרגיל ממרכז המחקר והמידע מסמך מאוד מאיר עיניים אבל בשורה התחתונה לא קיבלנו את מה שאנחנו רוצים, האם ישלמו יותר או פחות.
יעל גרמן: בכל זאת אני מבקשת שיעשו מאמצים כדי שבהשוואה שלהם אנחנו נדע.
אלי אלאלוף: נעביר את זה למרכז המחקר.
יעל גרמן: אני מזכירה את מה שאנחנו אמרנו מהרגע הראשון שאנחנו רוצים לכל הוראה בחוק הגדול שלנו, לוחות זמנים מחייבים.
<נעה בן שבת: לכל הוראה, אני לא חושבת שנוכל לעשות את זה.
יעל גרמן: עד כמה שניתן.
<משה רפאלוביץ: בקשה קטנה, אדוני.
<משה רפאלוביץ: מנסחים כרגע את הסעיפים כפי שסוכם אתמול בערב.
<משה רפאלוביץ: אנחנו רוצים לבקש שלפני שהדיון יהיה כאן, נוכל לקבל את הנוסח העדכני כדי שנוכל לקרוא אותו עוד לפני הדיון.
אלי אלאלוף: אתה יודע יותר ממני.
אלי אלאלוף: אני לא קיבלתי כלום.
<משה רפאלוביץ: גם אני לא קיבלתי.
אלי אלאלוף: כשנקבל, נדון.
איציק שמולי: נראה לי שהדיון האמיתי מתנהל בחוץ.
אלי אלאלוף: כשנקבל את הנוסח, גם אנחנו נרצה ללמוד אותו.
<נעה בן שבת: אנחנו בעמוד 70.
<נעה בן שבת: 32כז.
<נעה בן שבת: עבודת ועדת הביקורת יושב ראש ועדת הביקורת, יכנס את ועדת הביקורת לדיון בנושאים שיועמדו על סדר יומה על ידו או על ידי חבר ועדה אחר או על ידי המועצה, המנהל הכללי, או המבקר הפנימי.
<נעה בן שבת: מי שאינו חבר בוועדת הביקורת לא יהיה נוכח בישיבות הוועדה בעת דיון ובעת קבלת החלטת הועדה, אלא אם כן קבע יושב ראש ועדת הביקורת כי הוא נדרש לשם הצגת נושא מסוים או לשם ניהולה התקין של הישיבה.
<לימור תוסיה כהן: התאגיד יכול למנות יועץ משפטי פנימי והוא יכול להעסיק יועץ משפטי באאוט סורסינג.
<נעה בן שבת: אבל צריך להיות יועץ משפטי?
<נעה בן שבת: אולי צריך לכתוב את זה לפחות בעובדים המיוחדים.
<נעה בן שבת: אחרי כן יש בעלי תפקידים.
<לימור תוסיה כהן: בגדול, ברגע שהחוק הזה שותק באיזושהי הוראה, ברגע שיבוא חוק המסגרת, ברור שהוראות חוק המסגרת יחולו עליו.
<לימור תוסיה כהן: אם הוועדה רוצה לעגן את מעמדו של היועץ המשפטי כבר בחוק הזה, אני מוכנה להציע נוסח בהלימה לחוק המסגרת שקבענו.
<נעה בן שבת: אם אתם חושבים שיש חשיבות בתפקיד הזה.
<לימור תוסיה כהן: יש חשיבות.
<לימור תוסיה כהן: יועץ משפטי הוא כלי חשוב בתאגיד.
<לימור תוסיה כהן: בשמחה אני אציע לכם נוסח לפי חוק המסגרת שיעגן את המעמד.
<לימור תוסיה כהן: כך גם לגבי המבקר הפנימי, במקרה של הדיון בו סיימנו.
<לימור תוסיה כהן: לבקשת היושב ראש, אנחנו נבהיר שהמבקר הפנימי מתמנה על ידי מועצת התאגיד, כפוף לתכניות העבודה וכל מה שביקש היושב ראש.
<לימור תוסיה כהן: אני אציע לכם נוסח שיסדר את הדבר הזה.
<לימור תוסיה כהן: הדבר היחיד - אם אתם רוצים לחזור לרגע לנושא ההוא – שהוא בעייתי כרגע, זה לקבוע שיעור מסוים מתקציב התאגיד שייועד לתקציב ועדת הביקורת.
<לימור תוסיה כהן: זה בעייתי מכיוון שכל מספר שאני אנקוב בו כרגע, הוא לחלוטין שרירותי ואין לי שום יכולת לדעת אם זה מספיק או לא מספיק, אם זה יותר מדי או לא, ולכן אני חושבת שזה פשוט לא נכון ולא טוב, וזה גם יהיה המקום היחיד בחקיקה שיש תקציב ייחודי לוועדת ביקורת בתאגיד ציבורי.
<נעה בן שבת: את אומרת שאת חייבת לתת לו את כל הכלים.
<לימור תוסיה כהן: ממילא התאגיד מחויב לכך.
<נעה בן שבת: על אף הוראות סעיף קטן (ב), המבקר הפנימי והיועץ המשפטי של התאגיד יקבלו הודעות על קיום ישיבות ועדת הביקורת ויהיו רשאים להשתתף בהן.
<נעה בן שבת: כאן בצד יש הערה.
<נעה בן שבת: החשב לא נכלל ולא מקבל הודעה על קיום הישיבות.
<לימור תוסיה כהן: פסקה (ד) עוסקת בחשב.
<נעה בן שבת: הודעה על קיום ישיבת ועדת הביקורת שבה עולה נושא הנוגע לביקורת הדוחות הכספיים תומצא לרואה החשבון המבקר, שיהיה רשאי להשתתף, בה.
<לימור תוסיה כהן: זה הנושא הרלוונטי לתפקידו.
<נעה בן שבת: ועדת ביקורת תגיש למועצה, למנהל הכללי ולכל גורם שייקבע על פי כל דין דוח על פעילותה לפחות אחת לשנה.
<נעה בן שבת: השאלה אם נהוג לכתוב תאריך, עד 31 בדצמבר כל שנה, או עד 31 במרץ.
<לימור תוסיה כהן: כרגע אין מועדים.
<לימור תוסיה כהן: בדרך כלל כל שנה קלנדרית.
<גליה שגיא: לגבי הסעיף הקודם, סעיף 32כז(ה), אני עדיין מוטרדת מכך שאין רשם.
<גליה שגיא: ועדת הביקורת תגיש ל מועצה, למנהל הכללי בכל מועד שייקבע על פי כל דין.
<גליה שגיא: אם אפשר להוסיף שיש לו זכות עיון.
<גליה שגיא: זאת אומרת, מי שכן בא ומבקש לעיין בדוח של ועדת הביקורת, שהוא יוכל לבוא לעיין בו.
<לימור תוסיה כהן: כמו שאמרנו.
<לימור תוסיה כהן: יש חוק חופש מידע שחל גם על התאגיד הזה וניתן יהיה לעיין בכל מידע שיתבקש לפי חוק חופש המידע.
<גליה שגיא: להגיש בקשה על פי חוק חופש המידע, אנחנו קוראים לו חוק חופש ממידע.
<גליה שגיא: זה מאוד בעייתי.
<אפרת אביאני: זאת לא בעיה.
<אפרת אביאני: לקבל דוח ביקורת לפי חוק חופש המידע, זה ממש לא בעיה.
איציק שמולי: למה בעיה לשים רק את הדוח השנתי באתר?
<רוית ארבל: רק את ההודעה על פרסומו.
איציק שמולי: אם אתם יכולים לתת את זה בחופש המידע, אפשר לשים את זה גם באתר.
איציק שמולי: אין שם סודות מדינה.
איציק שמולי: שימו את זה באתר.
<גליה שגיא: רק להבין.
<גליה שגיא: זה הוסף?
<נעה בן שבת: אחרי הפרסום נוסיף שיפורסם באתר האינטרנט.
<לימור תוסיה כהן: במחשבה נוספת על העניין הזה של ועדת הביקורת, ועדת הביקורת לפעמים מגישה - - -
<נעה בן שבת: תהיה חופשית לכתוב מה שהיא רוצה בדוח הביקורת.
<לימור תוסיה כהן: היא כותבת מה שנראה לה באותו רגע והדברים, אחרי שמקבלים התייחסות של המועצה, מקבלים איזושהי פרופורציה אחרת או מענה שמניח את הדעת.
<לימור תוסיה כהן: החשש הוא שפרסום הדוחות של ועדת הביקורת באופן הזה לעיון הציבור, יעשה איזשהו עליהום.
<גליה שגיא: כמו ברשויות מקומיות.
איציק שמולי: כמו בכנסת.
<גליה שגיא: אין בעיה שהפרסום יהיה לאחר התייחסות המועצה.
<גליה שגיא: זה יהיה כבר בסוף התהליך.
<לימור תוסיה כהן: זאת אומרת, לא ברגע שזה מוגש אלא בסופו של תהליך.
<נעה בן שבת: אנחנו מוסיפים סעיף קטן (ו) שיאמר שאחרי קבלת התייחסות המועצה, הדוח יפורסם באתר האינטרנט.
<נעה בן שבת: הדוח והתייחסות המועצה.
סימן ד': 32כח.
סימן ד': כשירות המנהל הכללי כשיר להתמנות למנהל הכללי מי שמתקיים בו האמור בסעיף 16א(1) לחוק החברות הממשלתיות והוא בעל ניסיון של שבע שנים לפחות באחד מאלה או בעל ניסיון מצטבר של שבע שנים לפחות בשניים אלה: בתפקיד בכיר בתחום הניהול העסקי של תאגיד בעל היקף עסקים משמעותי.
סימן ד': בתפקיד ניהולי בכיר בארגון משמעותי בתחום המזון, בריאות הציבור או בתחום ניהול כוח אדם.
סימן ד': על מינוי המנהל הכללי יחולו הוראות סעיף 60א לחוק החברות הממשלתיות בשינויים המחויבים ובשינוי זה: לא ימונה מי שהורשע בעבירה שמפאת מהותה, חומרתה או נסיבותיה אין הוא ראוי לכהן כחבר המועצה או שהוגש נגדו כתב אישום בעבירה כאמור וטרם ניתן פסק דין סופי בעניינו, ולא יחולו הוראות סעיף 17(א)(5) לחוק החברות הממשלתיות.
סימן ד': 32כט מינוי המנהל הכללי המועצה תמנה את המנהל הכללי לאחר שתקיים הליך לאיתור מועמדים.
סימן ד': אנחנו לא מפרטים.
<לימור תוסיה כהן: אלה דברים שהם מאוד ידועים במגזר הציבורי.
<נעה בן שבת: 32ל.
<נעה בן שבת: תקופת כהונתו של המנהל הכללי תקופת כהונתו של המנהל הכללי תהיה חמש שנים, וניתן לשוב ולמנותו לתקופת כהונה אחת נוספת בלבד.
<נעה בן שבת: על כהונתו של המנהל הכללי ופקיעת כהונתו יחולו הוראות סעיפים 42 ו-43 לחוק החברות הממשלתיות, לעניין פקיעת כהונה והשעיה, בשינויים המחויבים ובשינויים האלה: המנהל הכללי יחדל לכהן אם הורשע בעבירה שמפאת מהותה, חומרתה או נסיבותיה אין הוא ראוי לכהן כמנהל כללי או שהוגש נגדו כתב אישום בעבירה כאמור וטרם ניתן פסק דין סופי בעניינו, ולא יחולו הוראות סעיף 42(א)(5א) ו-(6) לחוק החברות הממשלתיות.
<נעה בן שבת: בלי לגרוע מהוראות סעיף קטן (ב), המנהל הכללי יחדל לכהן לפני תום תקופת כהונתו באחת מאלה: התאגיד חרג משיא כוח האדם שאושר בהתאם להוראת סעיף 32ט(א)(4)(ג), לפי הודעת המנהל הכללי או החלטת שר האוצר כאמור בסעיף 32מז(ד).
יעל גרמן: מכל הסעיפים, זאת חריגה משיא כוח האדם?
<נעה בן שבת: ראינו שגם ברשות השידור יש לכם הוראה כזאת אבל זה עד כדי כך דרמטי?
יעל גרמן: נראה לך שזה דרמטי?
יעל גרמן: הוא חרג משיא כוח האדם?
איציק שמולי: זה גם נכנס קצת בתוך (2).
<נעה בן שבת: (2), אלה תנאי השכר.
יעל גרמן: צריך עוד וטרינרים והוא גייס את הווטרינרים כי חייבים לגייס אותם, ובכך הוא חרג משיא כוח האדם ואז הוא יפוטר?
<לימור תוסיה כהן: הוא לא אמור לעשות את זה ללא קבלת האישורים המתאימים.
<לימור תוסיה כהן: זה אחד הדברים המשמעותיים בתאגיד הציבורי.
אלי אלאלוף: ממי האישורים המתאימים?
<לימור תוסיה כהן: מאגף התקציבים.
אלי אלאלוף: אז הוא שלכם או לא שלכם?
אלי אלאלוף: כשבא לכם, הוא לא שלכם.
אלי אלאלוף: כשהוא שלכם, אתם חונקים אותו.
<לימור תוסיה כהן: זה קיים ברשות השידור הציבורי.
יעל גרמן: כי שם נכוו בזה.
יעל גרמן: כי שם יש כוויה.
<עלי בינג: אנחנו רוצים למנוע את הכוויה העתידית.
<עלי בינג: אנחנו חוששים שבמקרים כאלה הרבה פעמים יש לגופים נטייה לגדול מעבר לכל פרופורציה.
<עלי בינג: אנחנו רוצים לוודא שהוא גדל בהתאם לצורך.
<עלי בינג: אין כאן משהו מעבר לכך.
<עלי בינג: לכן אנחנו רוצים לאשר את שיא כוח האדם כדי שלא נגלה פתאום שיש כאן איזשהו תאגיד עם 800 עובדים.
<עלי בינג: אנחנו רוצים להיות תמיד עם יד על הדופק, בדיוק למנוע את הכוויה הזאת.
איציק שמולי: מסעיף 32כט אתה לא פוחד?
<עלי בינג: תסביר לי למה אני צריך לפחד.
איציק שמולי: כי הוא כללי מאוד.
איציק שמולי: אם בעיקרון הזה אתה אומר שאתה צריך לפרט כי אתה חושש, למה הליך המינוי של המנהל הכללי שהוא לא פחות דרמטי, אתה משאיר אותו בכזאת כלליות?
<עלי בינג: קודם כל, יכול להיות שצריך לחשוב גם על סעיף 32כט.
<עלי בינג: אני מקבל את ההערה.
<עלי בינג: בהיבט הזה, כמו שאמרה חברת הכנסת גרמן, אנחנו כבר נכווינו וראינו שאנחנו חייבים להיות עם היד על הדופק בנוגע לתאגידים כאלה.
איציק שמולי: אפשר גם להביא דוגמאות למקומות בהם המדינה נכוותה מהליכי מינוי לא תקינים שנעשו.
יעל גרמן: אני מצטרפת להערה של חבר הכנסת שמולי.
יעל גרמן: תהליך לאיתור מועמדים, איזה תהליך?
<לימור תוסיה כהן: לא רצינו כאן לכבול יותר מדי את הידיים.
<לימור תוסיה כהן: מצד שני, זה ברור שהם לא יכולים לקחת איזה מועמד אחד ולהגיד הנה האיש הזה.
<לימור תוסיה כהן: צריך לפרסם את זה לציבור וכל מי שמעוניין יציע מועמדות.
<לימור תוסיה כהן: המועמדות של כולם תיבחן.
<לימור תוסיה כהן: סוג של הליך פומבי שבו דבר המועמדות יגיע לידיעת הציבור וכל מי שרואה את עצמו מתאים ומעוניין לכהן בתפקיד, יוכל להגיש מועמדות.
יעל גרמן: כתוב רק הליך איתור מועמדים.
<לימור תוסיה כהן: זאת הכוונה.
<לימור תוסיה כהן: זאת המשמעות.
<לימור תוסיה כהן: אם לדעתכם צריך להבהיר את זה, אנחנו כן מוכנים להבהיר.
אלי אלאלוף: יש לי אזהרה.
אלי אלאלוף: התהליכים היום לגיוס כוח אדם במערכת הממשלתית הם גיהינום אחד גדול ללא סוף.
אלי אלאלוף: אני הייתי מאוד רוצה שנדע להגביל בזמן כך שהתהליכים יהיו קצרים ככל האפשר.
אלי אלאלוף: אני בעד פומביות, אין לי שום בעיה, זה מכובד ונכון, אבל אני לא רוצה שזה יימשך חודשים ושנים.
אלי אלאלוף: תראו איך אתם יכולים לעשות תהליך שיהיה יעיל, נכון, פומבי, אבל בלוח זמנים סביר.
יעל גרמן: אני הייתי מצמידה את זה כנהוג.
יעל גרמן: את יודעת מה זה איתור מועמדים?
יעל גרמן: זה הכי מינימום שיש.
<לימור תוסיה כהן: אנחנו נבהיר שהכוונה היא להליך פומבי ושוויוני.
<לימור תוסיה כהן: אין בעיה להבהיר את הדברים האלה.
יעל גרמן: למה לומר כאמור ב-?
<לימור תוסיה כהן: כנהוג איפה?
<לימור תוסיה כהן: בשירות המדינה?
<לימור תוסיה כהן: נאמר כאן, ובצדק מסוים, ההליכים בשירות המדינה הם הליכים מאוד מאוד מסוימים שאולי לא כדאי להיצמד אליהם.
איציק שמולי: אז למה את עושה את זה בסעיף קטן (ג)?
<לימור תוסיה כהן: אתם צודקים שכדאי להבהיר את זה.
<לימור תוסיה כהן: אנחנו מקבלים את ההערה שלכם.
<לימור תוסיה כהן: להבהיר.
<לימור תוסיה כהן: הכוונה שלנו הייתה שההליך יהיה פומבי, זאת אומרת, כל מי שרואה את עצמו מתאים ועונה על התנאים לכהונה בתפקיד ומעוניין לכהן בו, יוכל להגיש מועמדות, ושוויוני במובן הזה שייבחן המועמד על סמך מאפיינים שייקבעו ולא תינתן עדיפות למישהו בשל איזשהם מניעים.
יעל גרמן: תמצאו ניסוח הרבה יותר הדוק כי הניסוח פרוץ.
<לימור תוסיה כהן: בסדר גמור.
איציק שמולי: אני חוזר על הערתנו גם לגבי סעיף (ג).
איציק שמולי: אם הדברים בשירות הציבורי ברורים, העיקרון הזה צריך להנחות אותנו לאורך כל הליך החקיקה.
איציק שמולי: לא יכול להיות שמנכ"ל יעוף הביתה באופן אוטומטי אם הוא חרג בחצי תקן .
איציק שמולי: איפה שימוע?
<לימור תוסיה כהן: שימוע זה אחד מעקרונות המינהל הציבורי וגם אם לא כותבים את זה, ברגע שיש פגיעה בזכויותיו של אדם, חייבים לעשות לו שימוע.
<לימור תוסיה כהן: זה א'-ב' במינהל ציבורי.
<לימור תוסיה כהן: לדעתנו אין צורך לכתוב את זה.
איציק שמולי: אני לא יודע מה זה א'-ב'.
איציק שמולי: יש כאן סעיפים בהם אתם אומרים לי שזה לפי עקרונות השירות הציבורי ויש סעיפים בהם זה יותר נוח לכם ואתם מפרטים.
<לימור תוסיה כהן: אין לי בעיה לכתוב כאן את השימוע.
איציק שמולי: אני לא רוצה שתכתבי שימוע.
איציק שמולי: אני לא מבין למה בן אדם צריך לעוף הביתה אם הוא חורג ברבע תקן.
איציק שמולי: מה קורה לכם?
איציק שמולי: תראו כמה אחריות אתם שמים על הבן אדם הזה, אז אם הוא חורג בחצי תקן, הוא עף הביתה?
<עלי בינג: כמו שכבר נאמר, זה סעיף דומה לרשות השידור הציבורי.
<עלי בינג: המטרה היא שהמנכ"ל ידע שהוא כפוף לאישור שיא כוח אדם כדי שהוא לא יכול מחר בבוקר לגייס עוד עובדים.
<עלי בינג: צריכה להיות סנקציה ברורה.
איציק שמולי: איזו סנקציה?
אלי אלאלוף: ישר הביתה?
<עלי בינג: כמו שכבר נאמר, זה לא שישר בן אדם מפוטר משירות המדינה.
<עלי בינג: הליכי הפיטורים הם לא כאלה.
<עלי בינג: זאת פשוט עילה לפיטורים.
איציק שמולי: אדוני היושב ראש, לי מאוד לא נוח עם הסעיף הזה.
אלי אלאלוף: אני מצטרף אליך.
<לימור תוסיה כהן: אם אני אומר חרג באופן מהותי, שיהיה ברור שזה לא חצי תקן, זה יוצר לי בעיה כי זה אומר שמותר לו לחרוג אבל לא באופן מהותי.
<לימור תוסיה כהן: אנחנו רוצים שהוא כן ייצמד לתכנית שקבעה לו המועצה.
<ענת מימון: יש הוראה מהותית לגבי שיא כוח אדם.
<ענת מימון: העובדה שהוא מועבר מתפקידי אם הוא חרג בצורה משמעותית, זה לא אומר שהוא יכול לחרוג משיא כוח האדם.
<ענת מימון: יש את סעיף 32מז שקובע מפורשות שכל שינוי יאושר על ידי המועצה באישור אגף התקציבים.
<ענת מימון: זה לא גורע מאותו סעיף.
<ענת מימון: הם אומרים מתי חריגה מהסעיף הזה תביא.
<לימור תוסיה כהן: 32מז מדבר על תהליך והסעיף הזה מדבר על סוג של סנקציה כלפי מי שמופקד על קיומם של התנאים והוא חורג מהם במודע.
<לימור תוסיה כהן: הסעיף הזה הוא השלמה לסעיף 32מז שאומר לו איך הוא צריך להתנהל על מנת שלא נגיע למצב הזה.
<ענת מימון: הבקשה היא שרק אם החריגה תהיה משמעותית או מהותית מסעיף 32מז שממילא מחייב, רק אז הוא יועבר מתפקידו.
אלי אלאלוף: בכל מקרה, זה שהוא יועבר מתפקידו בהתאם או באמצעות הוראה של נציג האוצר, זה לא בא בחשבון.
אלי אלאלוף: לשם כך יש מועצה.
<עלי בינג: כדי להבהיר.
<עלי בינג: קודם כל, הוא לא מועבר מתפקידו בהתאם להוראת אגף התקציבים או משהו כזה אלא אם הוא חרג ממה שהוסכם עליו אבל אני מקבל את ההערה ומה שחשבנו כאן עכשיו זה שאפשר אולי להוסיף את הסיפא של סעיף קטן (2) שאומר אלא אם כן מצאה המועצה כי המנהל הכללי נקט את כל הצעדים הנדרשים כדי להימנע.
אלי אלאלוף: תגידו שאם חרג בשיא כוח אדם בצורה משמעותית, המועצה רשאית לפטר אותו.
<לימור תוסיה כהן: זה בדיוק הקושי.
<לימור תוסיה כהן: אם אני אומרת לו שאם הוא חרג בצורה משמעותית, זה כן מאפשר לו לחרוג בצורה לא משמעותית.
יעל גרמן: לא, לא לפי סעיף 32מז שכרגע קראנו.
יעל גרמן: בסעיף 32מז ברור שהוא לא יכול לחרוג.
<לימור תוסיה כהן: ואז מה?
<לימור תוסיה כהן: נכון, הוא חייב למלא אחר סעיף 32מז ואסור לו לחרוג, אבל הסנקציה תופעל רק אם הוא חרג באופן משמעותי.
יעל גרמן: אני חושבת שזה מידתי.
<לימור תוסיה כהן: זה אומר שכל זמן שהוא חרג באופן לא משמעותי – ומה זה משמעותי או לא משמעותי יש ויכוח – אין כלפיו כלום.
יעל גרמן: זה לא מידתי ולא הגיוני שעל כל חריגה בשיא כוח האדם, כמו שנתתי דוגמה, הרי אנחנו מדברים כאן בעיקר על וטרינרים.
יעל גרמן: אני מסכימה אתך אם הוא פתאום לקח לעצמו עוזרים ויועצים ומזכירות ויועצים משפטיים מיותרים, בסדר, אבל אם הוא לקח וטרינרים מפני שהוא חייב?
<עלי בינג: בסדר.
<עלי בינג: נוסיף.
<משה רפאלוביץ: אני רוצה להסב תשומת לב לסעיף 32כח, תנאי הכשירות של המנהל.
<משה רפאלוביץ: בסיפא של סעיף (2) כתוב תחום ניהול כוח אדם.
<משה רפאלוביץ: אני רוצה להתחבר למה שאדוני אמר קודם, שאנחנו לא רוצים לראות בתאגיד הזה חברת כוח אדם אלא שיהיה לו תפקיד משמעותי בניהול של בריאות הציבור.
<משה רפאלוביץ: לכן אני הייתי מוריד את הנושא של ניהול כוח אדם אלא שיהיה לו ניסיון משמעותי בתחום המזון ובבריאות הציבור.
יעל גרמן: גם לא מנהל בית חולים לא חייב להיות רופא.
יעל גרמן: אביגדור קפלן למשל ויש עוד דוגמאות.
יעל גרמן: כאן צריך אדם שיודע לנהל וידע בתחום ניהולי הוא קריטי.
יעל גרמן: את האילוצים המקצועיים הוא יצטרך לקבל מאנשים מקצועיים, אבל כאן מה שחשוב זה הניהול.
יעל גרמן: אסור בשום פנים ואופן להוריד את זה.
<משה רפאלוביץ: אני חושב שצריך להיות ו.
<משה רפאלוביץ: אני מתחבר למה שגברתי אומרת.
<משה רפאלוביץ: אני חושב שצריך להיות ו ולא או.
יעל גרמן: ו/או.
<לימור תוסיה כהן: זה בדיוק מה שכתוב כאן.
<משה רפאלוביץ: אני הייתי רוצה לכתוב ו.
אלי אלאלוף: אחרת אני לא הייתי ממלא אף תפקיד.
אלי אלאלוף: אני לא מוכשר בכלום.
<ענת מימון: המנהל הכללי יחדל לכהן לפני תום תקופת כהונתו אם שר האוצר או הממונה על השכר והסכמי עבודה במשרד האוצר מצא כי התאגיד הסכים על שינויים בשכר, בתנאי פרישה או בגמלאות, או על הטבות כספיות הקשורות לעבודה, בניגוד להוראות סעיף 29(א) לחוק יסודות התקציב, אלא אם כן מצאה המועצה כי המנהל הכללי נקט את כל הצעדים הנדרשים כדי להימנע מהשינויים או מההטבות כאמור.
<ענת מימון: 32לא.
<ענת מימון: הצהרת רכוש על מי שהתמנה למנהל הכללי של התאגיד תחול חובת ההצהרה החלה על מנהל כללי של חברה ממשלתית לפי סעיף 38 לחוק החברות הממשלתיות.
<ענת מימון: זה כולל הצהרה על הנכסים, מקורות ההכנסה וכולי.
<ענת מימון: 32לב.
<ענת מימון: אחריות המנהל הכללי המנהל הכללי אחראי לניהול השוטף של ענייני התאגיד במסגרת המדיניות שקבעה המועצה ובכפוף להנחיותיה.
<ענת מימון: 32לג.
<ענת מימון: סמכויות המנהל הכללי למנהל הכללי נתונות כל סמכויות הניהול והביצוע שלא הוקנו לפי חוק זה למועצה, והוא יהיה נתון לפיקוחה.
<ענת מימון: המועצה רשאית להגביל או לסייג את סמכויותיו של המנהל הכללי, למעט סמכויות ותפקידים שהוקנו לו בפרק זה.
<ענת מימון: החלטה על כך תוגש לשרים.
<ענת מימון: 32לד.
<ענת מימון: נטילת סמכויות המנהל הכללי המועצה רשאית להורות למנהל הכללי כיצד לפעול לעניין מסוים.
<ענת מימון: לא קיים המנהל הכללי את ההוראה, רשאית המועצה להפעיל את הסמכות הנדרשת לביצוע ההוראה במקומו.
<ענת מימון: 32לה.
<ענת מימון: חובת דיווח של המנהל הכללי המנהל הכללי יודיע ליושב ראש המועצה, בלא דיחוי, על כל עניין מהותי בתאגיד הנוגע לתפקידי המועצה.
<ענת מימון: היה העניין חורג או עשוי לחרוג ממה שקבעה המועצה לפי סמכויותיה בסעיף 32ט, יזמן יושב ראש המועצה בלא דיחוי ישיבה של המועצה ויביא לפניה את ההודעה.
<ענת מימון: המנהל הכללי ימסור למועצה דוח על הפעילות השוטפת של התאגיד במועדים שקבעה לכך המועצה.
<ענת מימון: יש איזשהו מינימום?
אלי אלאלוף: זה לא דוח רבעוני?
<לימור תוסיה כהן: לפי מה שהמועצה תקבע.
<לימור תוסיה כהן: המועצה מתכנסת אחת לשלושה או ארבעה חודשים ובכל מקרה היא יכולה להגיד לו שלקראת הישיבה הבאה, נא להביא לה דוח.
אלי אלאלוף: היות ומדובר בארבעה חודשים, אני חושב שהוא צריך לתת דוח רבעוני.
<לימור תוסיה כהן: המועצה יכולה גם לבקש לא לפי זה.
יעל גרמן: לעניין מסוים.
אלי אלאלוף: אני הייתי אומר לפחות דוח אחת לשלושה חודשים.
אלי אלאלוף: אנשי התעשייה, בעולם התעשייה זה לא דוח רבעוני?
<אבשלום דולב: דוח רבעוני.
<אבשלום דולב: בדרך כלל דוח רבעוני סקור.
אלי אלאלוף: דוח רבעוני סקור זה טוב, זה מחייב את רואה החשבון להסתכל מקרוב על המערכת.
סימן ה': 32לו.
סימן ה': מינוי ושכר של רואה חשבון מבקר לתאגיד יהיה רואה חשבון מבקר שיבקר את הדוחות הכספיים השנתיים של התאגיד ויחווה את דעתו עליהם.
סימן ה': על מינוי רואה החשבון המבקר ועל שכרו יחולו ההוראות לפי סעיף 44 לחוק החברות הממשלתיות, בשינויים המחויבים.
<לימור תוסיה כהן: מי שממנה את רואה החשבון המבקר, זאת המועצה.
<לימור תוסיה כהן: זה מינוי באישור רשות החברות הממשלתיות.
אלי אלאלוף: אבל הם לא קשורים.
<לימור תוסיה כהן: מתוך איזושהי הבנה.
<לימור תוסיה כהן: לרשות החברות הממשלתיות יש רשימה של רואי חשבון.
אלי אלאלוף: אני לא אדבר על הרשימה הזאת.
אלי אלאלוף: אני מציע, הוא לא כפוף, התאגיד לא כפוף לחברות הממשלתיות.
אלי אלאלוף: הוא יכול להסתמך אבל לא בחוק.
אלי אלאלוף: תנו להם לעבו ד.
<לימור תוסיה כהן: לא, הוא לא כפוף.
<לימור תוסיה כהן: בוודאי שהוא לא כפוף.
<לימור תוסיה כהן: הוא יכול להביא איזה רואה חשבון שהוא רוצה.
<לימור תוסיה כהן: הוא לא כפוף לרשימת רשות החברות הממשלתיות.
אלי אלאלוף: הוא לא כפוף ולא צריך את האישור של הרשות.
אלי אלאלוף: הוא לא צריך את הרשות.
אלי אלאלוף: או שתתנו להם מעמד של חברה ממשלתית.
<ענת מימון: סעיף 44 למעשה זה רק לעניין רשימת המועמדים והשכר.
<ענת מימון: האם לא צריך לציין שהמועצה היא זו שממנה את רואה החשבון?
<לימור תוסיה כהן: זה ברור אבל נעשה את התיקונים המחויבים לפי בקשת היושב ראש.
אלי אלאלוף: יש לי ניסיון עם מקווה ישראל.
אלי אלאלוף: כבר שנתיים שהם לא מצליחים למנות מישהו.
<לימור תוסיה כהן: הכוונה לא הייתה שזה יהיה מתוך רשימה אלא מתוך היכרות.
<ענת מימון: 32לז.
<ענת מימון: סמכויות של רואה החשבון המבקר רואה החשבון המבקר רשאי לעיין בכל עת במסמכי התאגיד הדרושים לו לצורך מילוי לתפקידו ולקבל הסברים לגביהם.
<ענת מימון: רואה החשבון המבקר רשאי להשתתף בכל ישיבת מועצה או ועדה מוועדותיה הדנה בדוחות הכספיים שלגביהם ביצע פעולות ביקורת או בישיבה המתכנסת לפי סעיף 32כז(א).
<ענת מימון: המועצה תודיע לרואה החשבון המבקר על המקום והמועד שבו תתכנס הישיבה.
<ענת מימון: 32לח.
<ענת מימון: חובת דיווח ואי תלות של רואה החשבון המבקר על רואה החשבון המבקר יחולו, בשינויים המחויבים, הוראות סעיף 45 לחוק החברות הממשלתיות והוראות סעיפים 160 ו-161 לחוק החברות.
<ענת מימון: נודע לרואה החשבון המבקר אגב פעולת הביקורת, על ליקויים מהותיים בבקרה החשבונאית של התאגיד, ידווח על כך יושב ראש המועצה ולתאגיד.
<לימור תוסיה כהן: התאגיד, זאת טעות סופר.
<ענת מימון: צריך לדווח גם לשר?
<לימור תוסיה כהן: אלה החובות שהטלנו לפי סעיף 45 לחוק החברות הממשלתיות.
<לימור תוסיה כהן: זאת החובה למסור למועצה ולשרים לפי דרישתם ידיעות על ענייני התאגיד ולערוך ביקורת מיוחדת לבקשתם ולמסור דוח על תוצאותיה.
<ענת מימון: הודיע רואה החשבון המבקר על ליקויים כאמור בסעיף קטן (ב), יזמן יושב ראש המועצה, בלא דיחוי, ישיבת מועצה לדיון בנושאים שהובאו לידיעתו.
<נעה בן שבת: יש כאן הערה.
<נעה בן שבת: למשל בחוק השידור הציבורי רואה החשבון אחראי כלפי התאגיד ורשות החברות הממשלתיות לאמור בחוות דעתו לגבי הדוחות הכספיים.
<לימור תוסיה כהן: זה בוודאי חל עליו וגם אם לא כותבים את זה באופן מפורש.
<לימור תוסיה כהן: אין לנו התנגדות להוסיף את הסעיף הזה.
סימן ו': 32לט.
סימן ו': דרישות לכשירות של פקחים וטרינריים ושל רופאים וטרינרים מפקחים התאגיד לא יעסיק פקחים וטרינריים ורופאים וטרינרים מפקחים, אלא אם כן התקיימו בהם תנאי הכשירות שנקבעו בחלק א' לתוספת השנייה.
סימן ו': השרים רשאים לשנות את התוספת השנייה בצו.
סימן ו': השר רשאי לקבוע, בצו, בחלק ב' לתוספת השנייה, תנאי כשירות נוספים לאלה שנקבעו בחלק א' לתוספת השנייה, לרבות לעניין ותק וניסיון, לגבי מפקחים וטרינריים ורופאים וטרינרים מפקחים העוסקים בפיקוח על מפעלי מזון מן החי לפי פקודת מחלות בעלי חיים וכן לגבי מפקחים וטרינריים ורופאים וטרינרים מפקחים העוסקים בפיקוח על קיום דרישות הייצוא.